b'\n_START_ARTICLE_\nMatej Brence\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je kon\xc4\x8dal leta 1878 v Ljubljani, nato nadaljeval s \xc5\xa1tudijem prava na dunajski univerzi, bil korektor lista Slovenski narod, postal 1885 urednik uradnega Ljubljanskega lista, nato uradnik pri trgovski zbornici v Ljubljani. Objavil je noveli Blaga oporoka, zajeto iz \xc5\xbeivljenja dija\xc5\xa1kega dobrotnika L. Knaflja in Almora, \xc4\x8drtico Ultimo (Zvon, 1880) in pripovedno delo Ne maram ga! (Kres, 1882); pod psevdonimom Nivalis je napisal nekaj \xc4\x8dlankov za Slovenski narod in nekaj pesmic v 1. letnik Kresa. Sodeloval je tudi pri Slovencu, in Ljubljanskem zvonu.'